31996D0674
L 313/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 ноември 1996 година
за изменение на Решение 93/436/ЕИО за определяне на специалните условия, регулиращи вноса на рибни продукти и продукти от аквакултури с произход от Чили
(текст от значение за ЕИП)
(96/674/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Акта за присъединяване на Австрия, Финландия и Швеция, и по-специално член 11, параграф 5 от нея,
като има предвид, че списъкът на предприятията и корабите-фабрики, одобрени от Чили за внос на рибни продукти в Общността, е изготвен и се съдържа в Решение 93/436/ЕИО на Комисията от 30 юни 1993 г. за определяне на специалните условия, регулиращи вноса на рибни продукти и продукти от аквакултури с произход от Чили (2), последно изменено с Решение 96/220/ЕО (3); като има предвид, че този списък може да бъде изменен след представянето на нов списък от компетентните органи на Чили,
като има предвид промяната на наименованието на компетентния орган на Чили; като има предвид, че в резултат на това приложение А към Решение 93/436/ЕИО следва да бъде изменено,
като има предвид, че компетентният орган на Чили е представил нов списък от 103 предприятия и 19 кораба-фабрики,
като има предвид, че е необходимо списъкът с одобрените предприятия и кораби-фабрики да бъде съответно изменен,
като има предвид, че мерките, предвидени в настоящото решение, са изготвени в съответствие с процедурата, предвидена в Решение 90/13/ЕИО на Комисията (4),
ПРИЕ НАСТОЯЩОТО РЕШЕНИЕ:
Член 1
„Servicio Nacional de Pesca“ (Sernapesca) е компетентният орган на Чили, отговарящ за проверката и удостоверяване на съответствието на рибните продукти и продуктите от аквакултури с изискванията на Директива 91/493/ЕИО.
Член 2
Приложение A към Решение 93/436/ЕИО се заменя с приложение A към настоящото решение.
Член 3
Приложение Б към Решение 93/436/ЕИО се заменя с приложение Б към настоящото решение.
Член 4
Адресати на настоящото решение са държавите-членки.
Съставено в Брюксел на 25 ноември 1996 година.